31981R0042
L 003/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 42/81 НА СЪВЕТА
от 1 януари 1981 година
относно разрешаването на Република Гърция да включи национални подразделения за определени земеделски продукти в номенклатурата на Общата митническа тарифа
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Акта за присъединяване от 1979 г., и по- специално втора алинея от член 65, параграф 3 от него,
като взе предвид предложението на Комисията,
като има предвид, че съгласно първа алинея от член 65, параграф 3 от Акта за присъединяване, Гърция трябва да прилага номенклатурата на Общата митническа тарифа от 1 януари 1981 г. по отношение на продукти, попадащи в приложение II към Договора; като има предвид, че съгласно алинея втора от член 65, параграф 3 на Гърция може да се даде правото да включи съществуващите национални подразделения в номенклатурата на Общата митническа тарифа, за да проведе постепенни стъпки за присъединяване към Общата митническа тарифа или премахване на мита в Общността до степен да не възникват трудности при прилагането правилата на Общността;
като има предвид, че за продукти, които подлежат на облагане с митнически сборове, такова право не създава трудности и е оправдано, където продукти, попадащи в една от подпозициите в Общата митническа тарифа, са предмет на различни митнически ставки; като има предвид, че на Гърция трябва да се даде правото да включи, по отношение на гореупоменатите продукти, национални подразделения в номенклатурата на Общата митническа тарифа,
ПРИЕ НАСТОЯЩИЯ РЕГЛАМЕНТ:
Член 1
По отношение на продукти, попадащи в приложение II към Договора, и за които правилата на Общността налагат прилагането на митнически сборове при внос от трети страни, на Република Гърция се дава правото да включи в номенклатурата на Общата митническа тарифа национални подразделяния, които са неразделна част от изпълнението на постепенните стъпки за присъединяване към тарифата или премахване на мита в Общността, по условията, установени в Акта за присъединяване.
Член 2
Настоящият регламент влиза в сила от 1 януари 1981 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 1 януари 1981 година.